Azərbaycan siyasi partiyalarının siyahısı

Bu siyahı Azərbaycanda fəaliyyət göstərən və göstərmiş dövlət qeydiyyatlı və dövlət qeydiyatında olmayan siyasi partiyaların siyahısını və onlar barədə məlumatları əhatə edir. Azərbaycanda siyasi partiyalar və onların fəaliyyəti "Siyasi partiyalar haqqında Azərbaycan Respublikasının Qanunu" ilə tənzimlənir. Azərbaycanda siyasi partiyaların dövlət qeydiyyatı məsələsi Ədliyyə Nazirliyinin balansındadır. Dövlət qeydiyyatında olan siyasi partiyalar bələdiyyə, parlament və prezident seçkilərində iştirak edə bilər.

1991-ci il 18 oktyabr tarixində Azərbaycan dövlət müstəqilliyi əldə etdi. Müstəqillik qazanıldıqdan sonra Etibar Məmmədovun rəhbərlik etdiyi Azərbaycan Milli İstiqlal Partiyası, Azad Nəbiyevin rəhbərlik etdiyi Azərbaycan Dirçəliş və Tərəqqi Partiyası və Fəzail Ağamalının rəhbərlik etdiyi Ana Vətən Partiyası dövlət qeydiyyatına alınmış ilk siyasi partiyalar kimi Azərbaycanın siyasi tarixinə düşdülər. Hal-hazırda isə dövlət qeydiyyatında 26 partiya var. Qeydiyyata alınan sonuncu siyasi partiya Azad Vətən Partiyası olmuşdur.

 "Siyasi partiyalar haqqında" qanun 
2022-ci ildə "Siyasi partiyalar haqqında" yeni qanunun qəbulu üçün layihə üzərində iş başlanıldı. 26 iyul 2022-ci ildə Azərbaycan Respublikasının Milli Məclisi siyasi partiyaların parlamentə qanun layihəsi hazırlanması ilə bağlı müraciətlər etdiyini, bu səbəbdən dövlət qeydiyyatında olan siyasi partiyalardan parlamentə təkliflərini təqdim etməsini ehtiva edən elanını nəşr etmişdir.

Vətəndaş Həmrəyliyi Partiyası, Ana Vətən Partiyası, Bütöv Azərbaycan Xalq Cəbhəsi Partiyası, Böyük Quruluş Partiyası, Vəhdət Partiyası, Azərbaycan Demokratik Maarifçilik Partiyası, Demokratik İslahatlar Partiyası, Vətəndaş Birliyi Partiyası, Milli Cəbhə Partiyası, Respublikaçı Alternativ Partiyası, Azərbaycan Demokrat Partiyası, Böyük Azərbaycan Partiyası, Azərbaycan Milli İstiqlal Partiyası, Ədalət Partiyası, Azərbaycan Liberal Demokrat Partiyası, Milli Vəhdət Partiyası, Aydınlar Partiyası, Azərbaycan Naminə Alyans Partiyası, Azərbaycan Sosial Demokrat Partiyası, Azərbaycan Sosial Rifah Partiyası, Cümhuriyyət Xalq Partiyası, Müstəqil Xalq Partiyası, Milli Həmrəylik Partiyası, Azərbaycan Respublikaçılar Partiyası, Azərbaycan Təkamül Partiyası, Milli Demokrat İdrak Partiyası, Gələcək Azərbaycan Partiyası, Haqq Ədalət Partiyası, Azərbaycan Yüksəliş Partiyası 15 avqusta olan məlumata görə öz layihələrini parlamentə təqdim etmişdir. 6 sentyabra olan məlumata əsasən isə Yeni Azərbaycan Partiyası, Azərbaycan Xalq Partiyası, Vətəndaş və İnkişaf Partiyası, Ağ Partiya, Milli Dirçəliş Hərəkatı Partiyası, Müasir Müsavat Partiyası, Yeni Zaman Partiyası, Birlik Partiyası, Azərbaycan Milli Demokrat Partiyası və Milli Konqres Partiyası da öz təkliflərini parlamentə təqdim etmişdir. 7 sentyabr 2022-ci ildə 39 siyasi partiyanın yeni qanun layihəsi ilə bağlı təklifləri də nəzərə alaraq, 20-dən artıq ölkənin bu sahədə təcrübəsi və Venesiya Komissiyasının siyasi partiyaların fəaliyyətinin tənzimlənməsi üzrə 2010-cu və 2020-ci illərdə qəbul etdiyi tövsiyələri də nəzərdən keçirilərək tərtib olunan qanun layihəsinin ilkin versiyası parlamentin rəsmi veb saytına yerləşdirildi. 28 sentyabrda isə layihəylə bağlı ilk ictimai dinləmə keçirilməsi nəzərdə tutulsa da,"Siyasi partiyalar haqqında" yeni qanun layihəsinin ilkin variantı ilə bağlı ictimai dinləmə keçiriləcək yeni təkliflərin daxil olması və Sosial Tədqiqatlar Mərkəzi tərəfindən sorğu keçirilməsi səbəbi ilə bu təxirə salınmışdır. Müxalifət bu qanun layihəsindəki yeni müddəalara etiraz etmişdir. Belə ki, yeni layihədə siyasi partiyaların qeydiyyata alınması üçün tələb edilən minimum üzvlərin sayının 10 minə qaldırılması, üzvlərinin sayı 4 500-dən aşağı olarsa, bu, partiyanın qeydiyyatının ləğvinə səbəb ola biləcəyi, 2 dəfə ardıcıl olaraq, parlament, prezident və ya bələdiyyə seçkilərində iştirak etməyən partiyaların dövlət qeydiyyatının ləğv ediləcəyi, siyasi partiya yaradılarkən ən azı 200 təsisçisi olması, siyasi partiya yaratmaq istəyən şəxsin son 20 ildə Azərbaycanda daimi yaşamalı olması, yığıncaq zamanı əldə olunan nəticələr protokolla rəsmiləşdirildikdən sonra səlahiyyətli şəxs ərizə ilə müvafiq icra hakimiyyəti orqanına müraciət edərək həmin sənədləri 30 gün müddətinə təqdim ediləcəyi, dövlət qurumu da 30 gün müddətinə həmin partiyanın tələblərə uyğunluğunu yoxlayacağı, nəzərdə tutulmuş məlumat müvafiq dövlət qurumuna daxil olduğu tarixdən 90 gün müddətində siyasi partiyanın səlahiyyətli şəxsi üzvlərin sayının təmin edilməsi üçün tədbirlər görür və onların reyestrini tərtib edəcəyi, siyasi partiya üzvlərinin reyestrini adı, soyadı, atasının adı, həmçinin fərdi identifikasiya nömrəsi, doğulduğu tarix, qeydiyyat ünvanı, qeydiyyatda olduğu partiyanın yerli təşkilatı (olduğu halda) və əlaqə telefon nömrəsi göstərilməklə aparılacağı, dövlət qurumu elektron informasiya ehtiyatlarından istifadə etməklə siyasi partiya üzvlərinin reyestrində olan məlumatlarını ildə azı iki dəfə nəzərdən keçirəcəcəyi, siyasi partiya da üzvlərinin reyestrində baş vermiş sonrakı dəyişikliklər barədə ildə 2 dəfə (yanvar ayının 15-dək) müvafiq icra hakimiyyəti orqanının müəyyən etdiyi orqana (quruma) məlumat təqdim edəcəyi haqqında müddəalar ehtiva etmişdir. Yeni qanun qəbul edilənədək dövlət qeydiyyatına alınmış siyasi partiya bu qanunun qüvvəyə mindiyi tarixdən etibarən 90 gün müddətində üzvlərinin sayının 5 minə çatdırılması üçün tədbirlər görməlidir. Daha sonra parlamentdə 24 oktyabr və 4 noyabrda ictimai dinləmələr keçirilmişdir. Yekunda layihəyə düzəlişlər edilmiş və 21 noyabr tarixində yeni versiyası parlamentin rəsmi veb-saytında dərc olunmuşdur. Bu layihədə əvvəlki redaksiyaya 66 düzəliş edilmiş, partiyaların yaradılması üçün üzv tələbinin 10 mindən 5 min nəfərə endirilmiş, seçkilərdə 2 və ya 3 dəfə iştirak etməyən partiyaların qeydiyyatının ləğv edilməsi ilə bağlı müddəalar layihədən çıxarılmış, partiyanın yaradılması üçün gərəkli təsisçi sayısı 200-dən 50-yə endirilmiş, siyasi partiya yaratmaq istəyən şəxsin son 20 ildə Azərbaycanda daimi yaşamalı olması tələbi çıxarılmış, partiya reyestrlərinin yoxlanması üçün ildə iki dəfə olan məlumatlandırma ildə 1 dəfəyə endirilmiş, mövcud partiyaların yeni qanuna uyğunlaşması üçün verilən vaxt 90 gündən 180 günə artırılmışdır."Siyasi partiyalar haqqında" yeni qanun layihəsi komitələrin birgə iclasında müzakirə olunub Noyabrın 23-də Milli Məclisin İctimai birliklər və dini qurumlar, Hüquq siyasəti və dövlət quruculuğu, İnsan hüquqları komitələrinin birgə iclasında "Siyasi partiyalar haqqında" yeni qanun layihəsi birinci oxunuşda müzakirəyə çıxarılıb. Müsavat Partiyasının sədri Arif Hacılı layihənin hər iki versiyasını "mürtəce", mövcud qanunu isə "daha pozitiv" adlandırmışdır. Azərbaycan Xalq Cəbhəsi Partiyası sədrinin müavini Seymur Həzi isə qanun layihəsini "siyasə fəaliyyəti linç edən" layihə adlandırmışdır. Respublikaçı Alternativ Partiyası Siyasi Komitəsinin sədri İlqar Məmmədov isə layihənin prinsip etibarilə dəyişmədiyini açıqlamışdır. Həmçinin, REAL Partiyası Venesiya Komissiyasına layihə ilə bağlı məktub göndərmiş, məktuba 24 noyabr 2022-ci ildə cavab gəlmişdir. Cavabda Azərbaycan hökumətinin ictimaiyyətə verdiyi məlumatın əksinə, hökumətin Venesiya Komissiyası ilə məsləhətləşmə aparmadığı qeyd olunmuşdur. Parlamentin 26 noyabr 2022-ci il tarixli iclasında qanun layihəsi birinci oxunuşda 95 lehinə, 1 bitərəf səslə keçmişdir. Bitərəf səs verən deputat Erkin Qədirli olmuş, o daha sonra qanun layihəsinin əleyhinə olduğunu, komitə iclasında da əleyhinə səs verdiyini, lakin plenar iclasda yanlışlıqla bitərəf düyməsinə basdığını, bu səbəbdən də protokola səsinin "əleyhinə" olaraq qeyd olunmasını xahiş etmişdir. Parlamentin 6 dekabr 2022-ci il tarixli iclasında qanun layihəsi ikinci oxunuşda qəbul olunmuşdur. AXCP isə 12 dekabrda bəyanat yayaraq xalqı və beynəlxalq birliyi yeni qanuna etiraz etməyə səsləmişdir. 11 yanvar 2023-cü ildə prezident İlham Əliyev qanunu imzalamışdır.

 Dövlət qeydiyyatına alınmış partiyalar 
 Loqo Ad Qısaltma Sədr Qeydiyyat tarixiİdeoloji spektriSiyasi mövqeyi56x56px|alt=Azərbaycan Milli İstiqlal PartiyasıAMİPArzuxan Əlizadə17.07.1992Mərkəz sağKonstruktiv müxalifətAna Vətən PartiyasıAVPFəzail Ağamalı11.08.1992Mərkəz sağHökumətə dəstək56x56px|alt=Vətəndaş Həmrəyliyi PartiyasıVHPSabir Rüstəmxanlı03.11.1992Mərkəz sağKonstruktiv müxalifət56x56px|alt=Müsavat Partiyasıyoxdur<center>İsa Qəmbər08.12.1992Mərkəz sağRadikal-konstruktiv müxalifətYeni Azərbaycan PartiyasıYAPİlham Əliyev18.12.1992Mərkəz sağİqtidar56x56px|alt=Ağ PartiyaAğPTural Abbaslı13.01.1993Mərkəz sağKonstruktiv Müxalifət56x56px|alt=Azərbaycan Ümid PartiyasıÜmid Partiyasıİqbal Ağazadə05.05.1993Mərkəz sağKonstruktiv müxalifət 56x56px|alt=Azərbaycan Demokratik Maarifçilik PartiyasıADMPElşən Musayev04.08.1995Mərkəz SağHökumətə dəstək56x56px|alt=Azərbaycan Xalq Cəbhəsi PartiyasıAXCPƏli Kərimli01.09.1995Mərkəz sağRadikal müxalifət Vəhdət PartiyasıVPAdəm İsmayıl Bakuvi11.12.1998MərkəzKonstruktiv müxalifət 56x56px|alt=Azərbaycan Xalq PartiyasıAXPPənah Hüseyn09.07.1999SağRadikal-konstruktiv müxalifət Azərbaycan Demokrat PartiyasıADPSərdar Cəlaloğlu03.02.2000SolRadikal-konstruktiv müxalifət 56x56px|alt=Ədalət Partiyasıyoxdurİlyas İsmayılov18.05.2002Mərkəz solKonstruktiv müxalifət alt=|70x70pxMüasir Müsavat PartiyasıMMPHafiz Hacıyev08.05.2002Mərkəz solKonstruktiv müxalifət56x56px|alt=Böyük Quruluş PartiyasıBQPFazil Mustafa12.08.2005Mərkəz sağKonstruktiv müxalifət 56x56px|alt=Demokratik İslahatlar PartiyasıDİPAsim MollazadəMərkəz sağKonstruktiv müxalifət Ədalət, Hüquq, Demokratiya PartiyasıƏHD PartiyasıQüdrət HəsənquliyevMərkəz sağ Konstruktiv müxalifətBöyük Azərbaycan PartiyasıBAPElşad MusayevMərkəz sağKonstruktiv müxalifət56x56px|alt=Klassik Xalq Cəbhəsi PartiyasıKXCPMirmahmud Mirəlioğlu31.01.2007SağRadikal-konstruktiv müxalifət 56x56px|alt=Milli Dirçəliş Hərəkatı PartiyasıMDHPFərəc Quliyev31.05.2011Mərkəz sağKonstruktiv müxalifətYeni Zaman PartiyasıYZPMusa Ağayev16.04.2020MərkəzKonstruktiv müxalifət alt=|56x56pxMilli Cəbhə PartiyasıMCPRazi Nurullayev31.08.2020Mərkəz solKonstruktiv müxalifət56x56px|alt=Respublikaçı Alternativ PartiyasıREALNatiq CəfərliMərkəz sağRadikal-konstruktiv müxalifət 56x56px|alt=Gələcək Azərbaycan PartiyasıGAPAğasif Şakiroğlu 15.12.2020 Mərkəz sağKonstruktiv müxalifət56x56px|alt=Haqq Ədalət PartiyasıHƏPƏli İnsanov15.10.2021Mərkəz sağHökumətə dəstək 56x56px|alt=Azad Vətən PartiyasıAzad VətənAkif Nağı05.09.2022Mərkəz sol Konstruktiv müxalifət

 Dövlət qeydiyyatı olmayan partiyalar 
Müxtəlif dövrlərdə Azərbaycanda onlarla siyasi partiya təsis olunmuş, lakin onlar dövlət qeydiyyatına alınmamışdır. Zamanla bu partiyalardan çoxu fəaliyyətini dayandırmışdır. Bəzi siyasi partiyalar dövlət qeydiyyatına alınmasa da hal-hazırda aktiv siyasi fəaliyyət göstərməkdədir.

Belə partiyalara nümunə olaraq Mövsüm Səmədovun sədirlik etdiyi Azərbaycan İslam Partiyasını Elşən Həsənovun sədrlik etdiyi Azərbaycan Sosialist Partiyasını, Mirkazım Seyidovun sədrlik etdiyi Böyük Dayaq Partiyasını, Mirfazil Həmidin sədrlik etdiyi Demokratik Birlik Partiyasını, Emin Babayevin sədrlik etdiyi Vətən Naminə Birlik Partiyasını, nümunə göstərmək olar.

Həmçinin, 14 aprel 2023-cü ildə Azərbaycan Milli Demokrat Partiyası bəyanat yayaraq fəaliyyətini dayandırdığını elan etmişdir. 13 yanvar 2024-cü ildə Azərbaycan Milli Demokrat Partiyasının Təsis Konfransı keçirilm, rəsmi dövlət qeydiyyatı olmayan Azad Azərbaycan Partiyası və Demokratik Dəyişim Partiyası partiyaya birləşmiş, Azərbaycan Milli Demokrat Partiyası yenidən təsis olunmuş və Qələndər Muxtarlı partiyanın sədri seçilmişdir.

Əhməd Orucun rəhbərlik etdiyi Azadlıq Partiyası isə yeni qanunun qüvvəyə minməsindən sonra qeydiyyata alınsa da, bir müddət sonra qurultay və nizamnamə ilə bağlı yaranan problemlərə görə dövlət qeydiyyatı ləğv olunmuşdur. Hal-hazırda qeydiyyatdsız fəaliyyət göstərir.

 Təmsil olunan partiyaları 

 Parlamentdə 

Siyasi partiyaPartiyanın rəhbəriMandatYeni Azərbaycan Partiyasıİlham ƏliyevVətəndaş Həmrəyliyi PartiyasıSabir RüstəmxanlıƏdalət, Hüquq, Demokratiya PartiyasıQüdrət HəsənquliyevAna Vətən PartiyasıFəzail AğamalıAzərbaycan Demokratik Maarifçilik PartiyasıElşən MusayevAzərbaycan Milli İstiqlal PartiyasıArzuxan ƏlizadəBöyük Azərbaycan PartiyasıElşad MusayevBöyük Quruluş PartiyasıFazil MustafaDemokratik İslahatlar PartiyasıAsim MollazadəMilli Cəbhə PartiyasıRazi NurullayevRespublikaçı Alternativ PartiyasıNatiq Cəfərli
Hal-hazırda rəsmi dövlət qeydiyyatında olan 26 partiyadan 11-i parlamentdə təmsil olunur. Dövlət qeydiyyatı olan Azərbaycan Xalq Partiyası, Azərbaycan Xalq Cəbhəsi Partiyası, Azərbaycan Ümid Partiyası, Ədalət Partiyası, Milli Dirçəliş Hərəkatı Partiyası və Müsavat Partiyası seçkilərdə iştirak edərək tarixində ən azı 1 dəfə parlamentdə təmsil haqqı qazanmış, Azərbaycan Demokrat Partiyası isə deputat transferi yolu ilə parlamentdə təmsil olunmuşdur. Qısaca, 26 siyasi partiyadan 19-u ən azı 1 dəfə parlamentdə təmsil olunmuş, digər 7 siyasi partiya: Ağ Partiya, Azad Vətən Partiyası, Haqq Ədalət Partiyası, Gələcək Azərbaycan Partiyası, Klassik Xalq Cəbhəsi Partiyası, Müasir Müsavat Partiyası və Yeni Zaman Partiyası isə parlamentdə təmsil olunmağa haqq qazanmamışdır.

 Bələdiyyədə 
Azərbaycanda bələdiyyə sistemi 1999-cu ildə yaradılıb. 26 siyasi partiyadan 16-sı seçkilər yolu ilə bələdiyyələrdə təmsil olunub. Gələcək Azərbaycan Partiyası bir müddət Vətəndaş Həmrəyliyi Partiyasından 1 bələdiyyə üzvü transfer edərək bələdiyyələrdə təmsil olunub. İndiyədək bələdiyyələrdə üzv səviyyəsində təmsil olunmayan partiyalar Azərbaycan Demokratik Maarifçilik Partiyası, Ağ Partiya, Böyük Azərbaycan Partiyası, Azərbaycan Xalq Partiyası, Haqq Ədalət Partiyası, Milli Cəbhə Partiyası, Respublikaçı Alternativ Partiyası, Vəhdət Partiyası və Yeni Zaman Partiyası olmuşdur.
Siyasi partiyaPartiyanın rəhbəriBələdiyyə üzvləriMandat qazananlarYeni Azərbaycan Partiyasıİlham ƏliyevAna Vətən PartiyasıFəzail AğamalıDemokratik İslahatlar PartiyasıAsim MollazadəVətəndaş Həmrəyliyi PartiyasıSabir RüstəmxanlıMilli Dirçəliş Hərəkatı PartiyasıFərəc Quliyev

 Keçmiş partiyalar 

 Qeydlər 

 Mənbə 


 İstinadlar 

 Ədəbiyyat 
 CİA. The World Factbook.
 Vilyam Overstrit. Political Handbook of the World (1999). CSA Nəşriyyatı
 Vilyam Bənks. Political Handbook of the World 2007. CQ Nəşriyyatı.
 Tahirə Allahyarova, Fərhad Məmmədov. Azərbaycanda Siyasi Partiyalar: Seçkidən Seçkiyə. Azərbaycan Respublikasının Prezidenti yanında Strateji Araşdırmalar Mərkəzi. 
 Azərbaycan tarixi, 7 cilddə, 2001
 Azərbaycan Xalq Cümhuriyyəti (1918–1920), B., 1998
 Süleymanova S., Azərbaycanda ictimai-siyasi hərəkat, B., 1999
 Aslani S. Ş., İran "İctimaiyyun-amiyyun" (Mücahid) Partiyasına aid yeni sənədlər, ADU-nun Elmi əsərləri (tarix və fəlsəfə elmləri seriyası), 1973,. № 8;
 Azərbaycan Milli Kimliyi, Bakı-2014, "Difai partiyası: antiterror mübarizədən Cümhuriyyətə gedən yol" səh. 142–158
 Багирова И. С. Политические партии и организации Азербайджана в начале ХХ века. 1900–1917. Баку, 1997, с.30, 31–32.

 Xarici keçidlər 
 Partiyalar nə qədər qazanır — ARAŞDIRMA

Kateqoriya:Əlifba sırasına görə siyasi partiyalar
Kateqoriya:Azərbaycanda siyasət
*